Omnibus presentes litteras inspecturis, officialis curie Senon., in Domino salutem. Noverint universi quod in presentia nostra constitutus Johannes, presbyter de Septempilis, laudavit, voluit et concessit venditionem quam Stephanus, domicellus de Masseigiaco (sic) et Beatrix, uxor ejus, fecerant altari Sancti-Thome in majori ecclesia Senon., sicut in aliis litteris curie Senon. contractur, de viginti sextariis bladi laudabilis, annui redditus, percipiendis in decima parrochie de Septempilis; videlicet quinque sextariis frumenti, quinque sextariis siliginis, quinque sextariis ordei et quinque sextariis avene, ad mensuram ville de Septempilis. Quod ut ratum et firmum haberetur, presentes litteras, ad petitionem dicti Johannis, presbyteri, sigilli Senon. curie munimine fecimus roborari. Actum, anno Gratie Mº CCº vicesimo-tercio, mense septembri.